CELEX: 32010R0286
Language: sl
Date: 2010-04-06 00:00:00
Title: Uredba Komisije (EU) št. 286/2010 z dne 6. aprila 2010 o spremembi Uredbe (ES) št. 88/2007 glede sporočanja statističnih podatkov o količinah testenin

7.4.2010   
            
            
               SL
            
            
               Uradni list Evropske unije
            
            
               L 87/21
            
         UREDBA KOMISIJE (EU) št. 286/2010
   z dne 6. aprila 2010
   o spremembi Uredbe (ES) št. 88/2007 glede sporočanja statističnih podatkov o količinah testenin
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1216/2009 z dne 30. novembra 2009 o trgovinskih režimih za nekatero blago, pridobljeno s predelavo kmetijskih proizvodov (1), ter zlasti člena 8(3) in člena 19 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 88/2007 z dne 12. decembra 2006 o posebnih podrobnih pravilih za uporabo sistema izvoznih nadomestil za žita, izvožena v obliki testenin, ki sodijo v oznaki KN 1902 11 00 in 1902 19 (2), določa, da testenine, ki sodijo v zgoraj navedeni oznaki in se izvažajo v Združene države Amerike, spremlja potrdilo (potrdilo P2) o upravičenosti ali neupravičenosti do stopnje nadomestila, ki se uporablja pri izvozu v Združene države Amerike za osnovne proizvode iz žit, uporabljene pri njihovi proizvodnji. Ta uredba določa tudi, da morajo pristojni organi držav članic Komisiji sporočiti potrebne statistične podatke.
            
         
               (2)
            
            
               Za zmanjšanje upravnih bremen je treba pristojnim organom držav članic zagotoviti možnost, da ne sporočijo statističnih podatkov, kadar je stopnja nadomestila za osnovne kmetijske proizvode iz žit, ki se uporabljajo za proizvodnjo testenin, ki so uvrščene v zgoraj navedeni oznaki KN, začasno ukinjena ali enaka nič.
            
         
               (3)
            
            
               Uredbo (ES) št. 88/2007 je zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Upravljalnega odbora za horizontalna vprašanja glede trgovine s predelanimi kmetijskimi proizvodi, ki niso navedeni v Prilogi I k Pogodbi –
            
         SPREJELA NASLEDNJO UREDBO:
   Člen 1
   Člen 6 Uredbe (ES) št. 88/2007 se nadomesti z naslednjim:
   
      „Člen 6
      1.   Pristojni organi držav članic Komisiji najpozneje do konca vsakega meseca sporočijo statistične podatke o količinah testenin po oznakah KN – pri čemer ločeno navedejo količine, ki so upravičene do izvoznega nadomestila, in količine, ki niso upravičene do izvoznega nadomestila – za katere so bila potrdila izdana v predhodnem mesecu, na naslednji naslov:
      
                  Commission européenne
               
            
                  Direction générale Entreprises et Industrie
               
            
                  Régime ‚Hors annexe I‘
               
            
                  1049 Bruxelles, BELGIQUE.
               
            2.   Kadar je stopnja nadomestila za osnovne kmetijske proizvode iz žit, ki se uporabljajo za proizvodnjo testenin, ki sodijo v oznaki KN 1902 11 00 in 1902 19, začasno ukinjena ali enaka nič, se lahko pristojni organi držav članic vzdržijo sporočanja statističnih podatkov iz odstavka 1.“
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. aprila 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 328, 15.12.2009, str. 10.
   
      (2)  UL L 21, 30.1.2007, str. 16.